**DEKLETOVO SLOVO**

Sem na deželi deklica

cvetela kakor rožica,

pod okno hodil v tiho noč

moj fant je vriskajoč.

Ljubezen vzplamenela je,

za roko fant zaprosil je,

so očka d’jali mu “naj bo”,

pred pustom ohcet bo.

Pod oknom fantje že pojo,

a meni se rosi oko,

spominja me na rodni kraj,

ki ga zapuščam zdaj.

Pozdravljen očka, mamica

in moja rojstna hišica,

nov domek name čaka že,

tja vleče me srce.